**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ Ո Ւ Մ**

 --------- ---------------- 2019 թվականի N - Ն

**Հայաստանի Հանրապետության ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՅԻՍԻ 12-Ի n 493-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2016 թվականի մայիսի 12-ի «Օտարերկրացի աշխատողի համար գործատուին աշխատանքի թույլտվու­թյուն տրամադրելու և մերժելու կարգը և ժամկետները, համապա­տաս­խան աշխատանքով օտարերկրացուն չապահովելու դեպքում գործատուի կողմից ծախսերի հատուցման կարգը և չափերը, օտարերկրացի աշխա­տողի համար գործատուին աշխատանքի թույլտվու­թյուն տրամադրելու համար անհրաժեշտ փաստաթղթերի և բարձր որակավորում ունեցող օտարերկրացի մասնագետներին առանց աշխատանքի թույլտվության Հայաստանի Հանրապետությունում աշխատելու իրա­վունք տվող մասնագիտությունների ցանկերը սահմանելու մասին»» N 493-Ն որոշման (այսուհետ` որոշում) մեջ կատարել հետևյալ լրացումները և փոփոխությունները.

1) որոշման վերնագիրը «ՓԱՍՏԱԹՂԹԵՐԻ» բառից հետո լրացնել «ՑԱՆԿԸ» բառով, իսկ «ԻՐԱՎՈՒՆՔ ՏՎՈՂ ՄԱՍՆԱԳԻՏՈՒԹՅՈՒՆՆԵՐԻ ՑԱՆԿԵՐԸ» բառերը փոխարինել «ԱՌԱՆՁՆԱՀԱՏԿՈՒԹՅՈՒՆՆԵՐԸ» բառով.

2) որոշման 1-ին կետի 4-րդ ենթակետում «իրավունք տվող մասնագիտությունների ցանկը» բառերը փոխարինել «առանձնահատկությունները» բառով.

3) որոշման N 1 հավել­վածի`

ա. 3-րդ կետում «հինգ» բառը փոխարինել «տասը» բառով,

բ. 6-րդ կետը «լրացման օրը» բառերից հետո լրացնել «, եթե այն լրացվում է մինչև 30 օրվա ընթացքում: 30 օրը գերազանցելու դեպքում աշխատանքի թույլտվություն ստանալու համար գործատուն ներկայացնում է փաստաթղթերի նոր փաթեթ:» բառերով,

գ. 7-րդ կետը «ընթացքում» բառից հետո լրացնել «Ընդ որում, առաջին անգամ աշխատանքի թույլտվությունը տրամադրվում է մինչև մեկ տարի ժամկետով, իսկ յուրաքանչյուր հաջորդ անգամ` մինչև երեք տարի ժամկետով:» բառերով,

դ. 10-րդ և 18-րդ կետերը «ձևի» բառից հետո լրացնել «Հաշվառման գրանցամատյանը վարվում է նաև էլեկտրոնային եղանակով:» բառերով,

ե. Ձև N 1-ով հաստատված աղյուսակի 2-րդ սյունակը «անվանումը» բառից հետո լրացնել «և զբաղմունքների դասակարգիչը» բառերով, 5-րդ սյունակը «Աշխատավարձը» բառից հետո լրացնել «(առանց հարկերի)» բառերով, իսկ 6-րդ սյունակը «Աշխատաժամանակի տևողությունը» բառերից հետո լրացնել «(շաբաթական)» բառով,

զ. Ձև N 2-ը «ՆԱԽԱՐԱՐ» բառից հետո լրացնել «ԿԱՄ ՆԱԽԱՐԱՐԻ ԿՈՂՄԻՑ ԼԻԱԶՈՐՎԱԾ ՊԱՇՏՈՆԱՏԱՐ ԱՆՁ» բառերով և հանել «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐԻ ԿՈՂՄԻՑ ԼԻԱԶՈՐՎԱԾ ՊԱՇՏՈՆԱՏԱՐ ԱՆՁ -------------------- -----------------------------»

 (ստորագրությունը) (անունը, ազգանունը)

բառերը,

է. Ձև N 4-ով հաստատված աղյուսակի 6-րդ սյունակը «անվանումը» բառից հետո լրացնել «և զբաղմունքների դասակարգիչը» բառերով.

4) որոշման N 3 հավել­վածով սահմանված ցանկի 1-ին կետի 2-րդ ենթակետը «անձնագիրը» բառից հետո լրացնել «կամ դրա էլեկտրոնային պատկերատպված (սքանավորված) տարբերակը, ընդ որում` անձնագրի վավերականության ժամկետն առնվազն վեց ամսով պետք է գերազանցի աշխատանքի թույլտվության ժամկետին» բառերով.

5) որոշման 1-ին կետի 4-րդ ենթակետով հաստատված N 4 հավել­վածը շարադրել հետևյալ խմբագրությամբ` համաձայն հավելվածի:

2. Սույն որոշումը չի տարածվում այն գործատուների վրա, որոնք օտարերկրացիների հետ կնքել են աշխատանքային (ծառայությունների մատուցման) պայմանագրեր մինչև 2018 թվականի դեկտեմբերի 31-ն ընկած ժամանակահատվածում, և այդ պայմանագրերի գործողության ժամկետն ավարտվում է մինչև 2019 թվականի դեկտեմբերի 31-ը: Այն դեպքերում, երբ աշխատանքային (ծառայությունների մատուցման) պայմանագրերի գործողության ժամկետն ավարտվում է 2020 թվականի հունվարի 1-ից հետո, գործատուն մինչև 2020 թվականի հունվարի 1-ը սահմանված կարգով դիմում է աշխատանքի թույլտվություն ստանալու համար:

3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված

ՀՀ կառավարության 2019 թվականի
«----------------» «------»-ի N ------ -Ն որոշման

«Հավելված N 4
ՀՀ կառավարության 2016 թվականի
մայիսի 12-ի N 493-Ն որոշման

**ԲԱՐՁՐ ՈՐԱԿԱՎՈՐՈՒՄ ՈՒՆԵՑՈՂ ՕՏԱՐԵՐԿՐԱՑԻ ՄԱՍՆԱԳԵՏՆԵՐԻՆ ԱՌԱՆՑ ԱՇԽԱՏԱՆՔԻ ԹՈՒՅԼՏՎՈՒԹՅԱՆ ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՇԽԱՏԵԼՈՒ ԱՌԱՆՁՆԱՀԱՏԿՈՒԹՅՈՒՆՆԵՐԸ**

1. Հայաստանի Հանրապետությունում առանց աշխատանքի թույլտվության կարող են աշխատել այն բարձր որակավորում ունեցող օտարերկրացի մասնագետները, որոնց գործատուն պատրաստ է վճարել աշխատավարձ Հայաստանի Հանրապետության ազգային վիճակագրական ծառայության կողմից հրապարակված՝ Հայաստանի Հանրապետությունում ձևավորված նախորդ տարվա միջին ամսական աշխատավարձի քառապատիկի չափով: Ընդ որում, եթե որևէ ամիս աշխատանքային պայմանագրով սահմանված աշխատավարձի չափը նվազի, ապա այդ դեպքում տվյալ օտարերկրացին չի համարվի աշխատանքի թույլտվություն ստանալու բացառություն ունեցող և նրա համար գործատուն սահմանված կարգով պետք է ստանա աշխատանքի թույլտվություն:

2. Սույն կարգի 1-ին կետում նշված բարձր որակավորում ունեցող օտարերկրյա մասնագետի համար գործատուն Հայաստանի Հանրապետության աշխատանքի և սոցիալական հարցերի նախարարություն է ներկայացնում իր կողմից՝ Հայաստանի Հանրապետության օրենսդրությամբ սահմանված կարգով և ժամկետում եկամտային հարկի վճարումը հավաստող փաստաթղթի էլեկտրոնային պատկերատպված (սքանավորված) տարբերակը` նշված ժամկետում վճարումը կատարելուց հետո երեք աշխատանքային օրվա ընթացքում:»:

**ՀԻՄՆԱՎՈՐՈՒՄ**

**«Հայաստանի Հանրապետության ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՅԻՍԻ 12-Ի n 493-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Անհրաժեշտությունը**

«Հայաստանի Հանրապետության կառավարության 2016 թվականի մայիսի 12-ի n 493-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը (այսուհետ` նախագիծ) մշակվել է՝ հիմք ընդունելով 17.12.2018թ. ՀՀ փոխվարչապետի մոտ կայացած քննարկման արդյունքները և ՀՀ վարչապետի` 20.12.2018թ. N 02/14.10/43338-18 հանձնարարականը:

**2. Ընթացիկ իրավիճակը և տվյալ բնագավառում իրականացվող քաղաքականությունը**

«Օտարերկրացիների մասին» ՀՀ օրենքի կիրարկումն ապահովող ՀՀ կառավարության 2016թ. մայիսի 12-ի N 486-Ն և N 493-Ն որոշումների համաձայն` 2016թ. հունիս-հուլիս ամիսներին ՀՀ-ում ներդրված է եղել օտարերկրացիների համար աշխատանքի թույլտվության տրամադրման համակարգը: Սակայն 2016 թվականին աշխատանքի թույլտվությունը կանոնակարգող նորմերի կիրառման ժամանակահատվածում (մոտ 2 ամիս) իրավակիրառական պրակտիկայում ի հայտ եկան մի շարք հանգամանքներ, որոնք առաջ բերեցին օտարերկրացի աշխատողի համար աշխատանքի թույլտվու­թյան տրամադրման պահանջը կասեցնելու օբյեկտիվ անհրաժեշտություն: Արդյունքում, ՀՀ կառավարության 2016 թվականի օգոստոսի 11-ի N 827-Ն որոշմամբ կասեցվեց ՀՀ կառավարության 2016թ. մայիսի 12-ի N 486-Ն և N 493-Ն որոշումների գործողությունը` մինչև 2019թ. հունվարի 1-ը:

Հաշվի առնելով այն, որ օտարերկրացիների աշխատանքի թույլտվության տրամադրման կասեցման ժամկետի ավարտմամբ պայմանավորված 2019թ. հունվարի 1-ից ՀՀ-ում կրկին գործում է օտարերկրացիների աշխատանքի թույլտվության համակարգը, առաջարկվում է նախագծով կատարել համապատասխան փոփոխություններ իրավակիրառական պրակտիկայում ի հայտ եկած խնդիրների լուծման և, ընդհանուր առմամբ, այդ համակարգի բարելավման նպատակով:

**3. Կարգավորման նպատակը և բնույթը**

Օտարերկրացիների համար աշխատանքի թույլտվության գործիքակազմի իրավական և կազմակերպական հիմքերը բարելավելու նպատակով նախագծով առաջարկվել են հետևյալ լուծումները`

* երկարաձգվել է ՀՀ աշխատանքի և սոցիալական հարցերի նախարարության կողմից համադրման արդյունքում գործատուի ներկայացրած թափուր աշխատատեղին համապատասխանող աշխատանք փնտրող անձանց գործատուի մոտ ուղեգրելու ժամկետը` սահմանելով 5 աշխատանքային օրվա փոխարեն 10 աշխատանքային օր, ինչը կմեծացնի տվյալ թափուր աշխատատեղը ՀՀ քաղաքացիով համալրելու հնարավորությունը,
* հստակեցվել է գործատուի կողմից աշխատանքի թույլտվություն տրամադրելու համար սահմանված ցանկում ներառված փաստաթղթերի նախարարություն ներկայացման օրը,
* վերանայվել են աշխատանքի թույլտվությունը գործատուի նախանշած ժամկետով տրամադրելու մասին իրավական կարգավորումները, որպես աշխատանքի թույլտվության տրամադրման առավելագույն ժամկետ սահմանելով «Օտարերկրացիների մասին» ՀՀ օրենքով նախատեսված ժամանակավոր կացության կարգավիճակի տրման ժամկետը (ներկայումս այն կազմում է մինչև մեկ տարի)՝ միաժամանակ յուրաքանչյուր հաջորդ անգամ սահմանելով աշխատանքի թույլտվության տրամադրման այլ ժամկետ (մինչև 3 տարի),
* նախարարությանը հնարավորություն է տրվում աշխատանքի թույլտվության տրամադրման, մերժման, աշխատանքի թույլտվությունն ուժը կորցրած ճանաչելու և աշխատանքի թույլտվության գործողության դադարման մասին տեղեկությունների հաշվառման, ինչպես նաև օտարերկրացիների հետ կնքած աշխատանքային պայմանագրերի (ծառայությունների մատուցման պայմանագրերի) հաշվառման գրանցամատյանները վարել նաև էլեկտրոնային եղանակով, ինչը համակարգի վարչարարության տեսանկյունից արդյունավետ միջոց է,
* հստակեցվել են գործատուների կողմից թափուր աշխատատեղի աշխատանքային պայմանների վերաբերյալ ներկայացվող տեղեկությունները,
* հստակեցվել է օտարերկրյա աշխատողի համար գործատուին աշխատանքի թույլտվություն տրամադրելու համար անհրաժեշտ փաստաթղթերի ցանկը` հնարավորություն ընձեռելով գործատուին ներկայացնել անձնագրի բնօրինակը կամ դրա էլեկտրոնային պատկերատպված (սքանավորված) տարբերակը,
* վերանայվել են բարձր որակավորում ունեցող օտարերկրյա մասնագետներին աշխատանքի թույլտվություն ստանալու բացառություններին վերաբերող կարգավորումները` հիմքում ընդունելով Ավստրալիայի փորձը,
* սահմանվել են անցումային դրույթներ, համաձայն որի օտարերկրացիները ՀՀ-ում կարող են աշխատել առանց աշխատանքի թույլտվության, եթե իրենց հետ աշխատանքային պայմանագրերը կնքվել են մինչև 2019թ. հունվարի 1-ը (մինչև համակարգի գործողության մեջ մտնելը) և գործում են մինչև 2019թ. դեկտեմբերի 31-ը: Այն դեպքերում, երբ աշխատանքային պայմանագիրը կնքվել է մինչև 2019թ. հունվարի 1-ը, սակայն աշխատանքային պայմանագրով նախատեսվել է, որ պայմանագիրը գործելու է անորոշ ժամկետով կամ գործելու է 2020թ. հունվարի 1-ից հետո, ապա գործատուն այդ օտարերկրացու համար սահմանված կարգով պետք է ստանա աշխատանքի թույլտվություն: Նման կարգավորում նախատեսելը պայմանավորված է այն հանգամանքով, որ մինչ աշխատանքի թույլտվության պահանջի ներդրումը գործատուները կարող էին կնքել աշխատանքային պայմանագրեր միայն կացության իրավունքի վավերականության ժամկետով (ՀՀ աշխատանքային օրենսգրքի 95-րդ հոդվածի 3-րդ մասի 6-րդ կետ), որն էլ չէր կարող լինել մեկ տարուց ավել («Օտարերկրացիների մասին» ՀՀ օրենքի 15-րդ հոդվածի 2-րդ կետ),
* կատարվել են խմբագրական բնույթի փոփոխություններ:

**4. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է ՀՀ աշխատանքի և սոցիալական հարցերի նախարարության կողմից:

**5. Ակնկալվող արդյունքը**

Նախագծով նախատեսվում է օտարերկրացի աշխատողի համար աշխատանքի թույլտվության տրամադրման գործընթացը կանոնակարգող օրենսդրության բարելավում:

**ՏԵՂԵԿԱՆՔ**

**«Հայաստանի Հանրապետության ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՅԻՍԻ 12-Ի n 493-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԸՆԴՈՒՆՎԵԼԻՔ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության 2016 թվականի մայիսի 12-ի n 493-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման ընդունման կապակցությամբ այլ նորմատիվ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«Հայաստանի Հանրապետության ԿԱՌԱՎԱՐՈՒԹՅԱՆ 2016 ԹՎԱԿԱՆԻ**

**ՄԱՅԻՍԻ 12-Ի n 493-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2016 թվականի մայիսի 12-ի n 493-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման բյուջեում եկամուտների և ծախսերի ավելացում կամ նվազեցում չի նախատեսվում: